Ёсць указанні на непасрэдную аранжыроўку каменя ў рытуальных мэтах, што таксама вядома з гісторыі іншых народаў. Пра гэта гавораць, напрыклад, даследаванні М. Мялешкі [1] і Э. Ляўкова [2]. Магчыма, камяні, зложаныя ў акрэсленым парадку (рады, кругі, прамавугольнікі), былі часткай сакральных прастораў, прызначаных спецыяльна да рытуальных, магічных дзеянняў. Некаторыя такія каменныя свяцілішчы маглі быць аранжыраваны ў сувязі з назіраннем за астранамічнымі з’явамі (мал. 4).